Presentació de l'estudi de la càtedra Divalterra - UPV
dl., 25/02/2019 - 17:45

L'Ajuntament d'Alcàsser acull l'acte de presentació del Pla Estratègic per a millorar les àrees d’activitat empresarial de l’autovia V31 entre Alcàsser, Beniparrell i Silla, elaborat per la Càtedra Divalterra i la Universitat Politècnica de València.

El pròxim divendres 1 de març a les 8.30 h., els responsables de la Càtedra Divalterra i la Universitat Politècnica de València presentaran  en el Centre Social el Pla Estratègic per a millorar les àrees d’àrees d’activitat empresarial de l’eix de l’autovia V31 que comprèn els municipis d’Alcàsser, Beniparell i Silla.

Este Pla Estratègic formula les línies d’actuació, a través d’un diagnòstic inicial i la fixació d’uns objectius. Les conclusions de l’estudi afecten aspectes com la mobilitat, la regeneració urbana, el medi ambient i paisatge, les infraestructures, sanejament, abastiment d’aigües o enllumenat, entre altres.

Divalterra, impulsa la planificació estratègica territorial amb indicadors d'avaluació, eficàcia i eficiència per a la modernització i innovació de les Àrees d’Activitat Econòmica (AAE) de la província de València, amb la finalitat d’incrementar la seua competitivitat, afavorir l’atracció de noves inversions a les àrees industrials i contribuir a la retenció de les existents, a fi que aporten qualitat i generen riquesa econòmica i ocupació des d’una perspectiva sostenible.

L’acte comptarà amb la presidenta del Consell d’Administració de Divalterra, Mercedes Berenguer, el director de la Cátedra Divalterra, Juan Jaime Cano i els alcaldes d’Alcàsser, Eva Zamora;  Beniparrell, Salvador Masaroca; i Silla, Vicent Zaragozá.

Font: redacció